**Бекітемін**

 **«Қостанай облысы**

 **әкімдігінің мәдениет**

 **басқармасы» ММ**

**басшысы**

 **\_\_\_\_\_\_\_\_Е. Қалмақов**

 **2021 жылғы «\_\_\_» шілде**

**Қазақ КСР Халық әртісі, театр және киноның аса көрнекті актері Сералы Қожамқұловтың 125 жылдығына арналған «SERALY Film Festival» республикалық қысқаметражды көркемфильмдер фестиваль-байқауының ережесі.**

**«SERALY Film Festival» республикалық қысқаметражды көркемфильмдер фестиваль-байқауы** *(бұдан әрі – фестиваль)* - еліміздің кинематографистерінің жұмыстарымен танысу, қазақстандық кинода жаңа есімдердің ашылуына және фестивальге қатысушылардың шығармашылығын жоғары деңгейге көтеруге арналған бастапқы алаң ретінде бірегей мәдени іс-шара.

**1. Фестивальдің өтетін орны мен уақыты:**

Қостанай облысы, Қостанай қ., 2021 жылғы шілде-қазан.

**2. Фестивальдің құрылтайшылары мен ұйымдастырушылары:**

* «Қостанай облысы әкімдігінің мәдениет басқармасы» ММ;
* «Облыстық көркемөнерпаздардың халық шығармашылығы мен кинобейнеқор орталығы» КМҚК.

**3. Фестивальдің мақсаты мен міндеттері:**

* қазақстандық кино өнерін насихаттау;
* театр және кинематография салаларында талантты және шығармашыл адамдарды іздеу және оларды қолдау;
* тәжірибелік, шығармашылық идеялар алмасу және Қазақстан кинематографистерінің кәсіби деңгейін арттыру үшін шығармашылық платформа құру;
* жастарды патриоттық рухта тәрбиелеу, Қазақстанның тарихын, дәстүрлері мен мәдениетін құрметтеу.

**4. Фестиваль бағдарламасы:**

* фильмдердің конкурстық және конкурстан тыс көрсетілімдері;
* жеңімпаздарды марапаттау рәсімі;
* тақырыптық бағдарламалар, баспасөз конференциялары, дөңгелек үстелдер.

**5. Фестиваль қатысушылары:**

Фестивальге Қазақстан Республикасының азаматтары, өндірістік киностудиялар, ұйымдар қатыса алады.

**6. Конкурстық жұмыстарға қойылатын талаптар:**

* фестивальге Қазақстанның тарихын, мәдениетін, табиғатын, қызықты оқиғаларын, адамдары туралы баяндайтын патриотизм, адамгершілік, руханият және эстетикалық тәрбие тақырыптарында түсірілген фильмдерді ұсынуға болады;
* техникалық талаптар: кодек (*жақсырақ*) H. 264, контейнер-MP4, MPEG. Бейне ажыратымдылығы 1920\*1080 (Full HD, 1080p). Дыбыс жиілігі 24 kHz және одан жоғары. Бейнелердегі дыбысты қысу: MP3, WAV, AAC;
* фестивальге 2019-2021 жылдары шығарылған фильмдер ұсынылады;
* жобаның барлық қатысушыларының аты-жөні жазылған титрлердің болуы міндетті;
* фестивальге мақсаттары мен міндеттеріне сәйкес келетін, мерзімінде берілген авторлық жұмыстар қабылданады;
* конкурстық жұмыстың барлық хронометражында су белгілері және басқа логотиптер болмауы тиіс;
* шет тіліндегі фильмдерде қазақша немесе орысша субтитрлер болуы тиіс;
* конкурстық жұмыстың ұзақтығы 30 минутқа дейін болуы керек.

**7. Конкурсты ұйымдастыру және өткізу тәртібі:**

 Фестиваль үш кезеңде өткізіледі:

* бірінші кезең – іріктеу;
* екінші кезең - қорытынды;
* үшінші кезең – жеңімпаздарды марапаттау рәсімі.

**8. Қатысушыларды тіркеу:**

* қатысушылардың жұмыстары Seraly\_fılm\_festival@mail.ru электрондық поштасы бойынша қабылданады. Міндетті түрде өтінім (*қосымша*) толтырылуы керек. Өтінім қатысушыларды тізімге енгізу үшін қажетті құжат болып табылады;
* ұйымдастыру комитеті конкурстық бағдарламаға себептерін түсіндірместен қандай да бір материалды енгізбеуге құқылы;
* фестиваль ұйымдастырушылары конкурсқа түскен жұмыстарды ресми жариялағанға дейін (авторлығын көрсете отырып, авторлық қаламақыны төлемей) коммерциялық емес мақсаттарда пайдалану құқығын өздеріне қалдырады. Конкурсқа жіберілген материалдар қайтарылмайды және рецензияланбайды. Конкурсқа ұсынылған жұмыстар интернет желісінде және БАҚ-та көрсеткен және орналастырған жағдайда ұйымдастырушы тарап қатысушы тұлғалар мен (*немесе)* ұйымдар тарапынан түскен шағымдар мен наразылықтар үшін жауапты болмайды;
* фестивальге қатысу ақысыз негізінде жүзеге асырылады;
* фестивальге қатысу автордың (авторлық ұжымның) туындыларын одан әрі заңсыз негізінде пайдалануға келісімін білдіреді;
* фестивальге қатысу өтінімдері **2021 жылдың 15 қыркүйегіне** дейін қабылданады;
* қабылдау мерзімінен кеш берілген өтінімдер қаралмайды, жұмыстар конкурсқа қатысуға жіберілмейді.
* фестиваль шортлистіне енген жұмыстар іс жүзінде пайдалану және трансляциялау үшін ұсынылатын болады;
* жеңімпаздардың жұмыстарының тұсаукесері Қостанай қаласында өтеді.

**9. Байқау жеңімпаздарын анықтау тәртібі:**

* жеңімпаздарды анықтау, сондай-ақ келіп түскен конкурстық жұмыстарға сараптама және бағалау жүргізу мақсатында фестивальдің ұйымдастыру комитеті конкурстық комиссия құрады (фестивальдің қазылар алқасы);
* фестивальдің қазылар алқасы фестиваль ұйымдастырушыларынан, киноиндустрия саласындағы сарапшылардан, мемлекет және қоғам қайраткерлерінен, БАҚ өкілдерінен құралады;
* қазылар алқасы әр конкурстық жұмысты талаптарға сәйкес 10 балдық жүйе бойынша бағалайды;
* қазылар алқасы осы ережені бұза отырып, фестивальге ұсынылған жұмысты бағалаусыз қалдыру құқығын өзіне қалдырады;
* әр номинацияда бір ғана фильм жеңіске жетеді. Әрбір қатысушы екі номинация бойынша жеңімпаз бола алады.

**10. Жеңімпаздарды марапаттау:**

Фестивальдің барлық жеңімпаздары статуэтка, дипломдармен және бағалы сыйлықтармен марапатталады.

**Фестивальдің жүлде қоры - 3 000 000 теңге.**

**Фестиваль номинациялары:**

* **Үздік қысқа метражды фильм;**
* **Үздік режиссура;**
* **Үздік операторлық жұмыс;**
* **Үздік сценарий**.

Қазылар алқасы талқылау кезінде кейбір номинацияларды бермеуге немесе қосымша номинацияларды тағайындауға құқылы.

Марапаттау рәсіміне фильмнің бір өкілі шақырылады.

**11. Қаржыландыру тәртібі:**

* фестивальді қаржыландыру Қостанай облысы әкімдігі мәдениет басқармасының «Облыстық көркемөнерпаздар халық шығармашылығы мен кинобейнеқор орталығы» КМҚК қаражаты есебінен жүзеге асырылады;
* ұйымдастыру комитетінің шешімі бойынша басқа өңірлерден келген өкілдердің шығындарын (*тұру, тамақтану*) қабылдаушы тарап көтереді;
* Қостанай облысы өкілдерінің шығындарын конкурсқа қатысушылар немесе (ұйымдар) көтереді;

**12. Қорытынды ереже:**

Авторлық құқықтарға байланысты үшінші тұлғалардың талаптары мен арыздары бойынша жауапкершілік фильмді ұсынған заңды немесе жеке тұлғаға жүктеледі.

Осы Ережемен реттелмеген барлық мәселелер Қазақстан Республикасының қолданыстағы заңнамасына және Қазақстан Республикасы ратификациялаған халықаралық шарттарға сәйкес шешіледі.